**РЕШЕНИЕ № ПВ – 151 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **”Създаване/презасаждане на десертни лозя с обща площ от 126,024 декара. Изграждане на подпорна конструкция, система за формиране тип „Лира”, съоръжение за напояване и система за защита от градушка, птици и насекоми. Закупуване на специализирана земеделска техника и оборудване. Изграждане на фотоволтаична система за производство на електричество за нуждите на стопанството. Изграждане на ограда“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти с №№ 039002, 39004, 39005, 39029, 39031, 39032, 39033, 39034, 39035, 39036, 39037, 39038, 39039, 39040, 39041, 39042, 39044, 39045, 39046, 39048, 39052 и 39055, землище на село Милево, община Садово, област Пловдив.

**Възложител: ЗС Д. Дочев,**

**Характеристика на инвестиционното предложение:**

Инвестиционното предложение предвижда създаване на лозови насаждения от десертни сортове на площ от 126,024 декара и изграждане на напоително съоръжение /система за капково напояване/, система за формиране тип „Лира”, опорна конструкция и съоръжение за защита от градушка, птици и насекоми, фотоволтаична система за производство на електричество за нуждите на стопанството и ограда, в землище на село Милево, община Садово, включващо и закупуване на земеделска техника и оборудване.

С изграждане на системата за капково напояване се цели да се осигури равномерно напояване на насажденията с нисък разход на вода, както и да се повиши количеството и качеството на добиваната продукция от земеделското стопанство на десертното грозде.

Същото ще се постигне, чрез възможностите на системата за контролирано подаване на минерални торове с поливната вода, в количества и периоди съобразени с вегетативното развитие на растенията и климатичните условия.

Основните процеси предвидени с инвестиционното предложение са:

- Създаване на лозов масив: изкореняване, почвоподготовка, изкопаване на посадъчни ямки и засаждане.

- Изграждане на опорна конструкция: монтаж на колове, монтаж на тел и укрепване.

- Изграждане на система за капково напояване: изкопаване на канали, полагане и монтаж, закопаване на централни тръбопроводи, полагане на поливни крила.

- Изграждане на мрежа против градушки: монтаж на колове, монтаж на тел, укрепване и монтаж мрежа.

- Изграждане на ограда: монтаж на колове и монтаж на оградна мрежа.

Предвижда се необходимите водни маси за системата за капково напояване да се осигурят от съществуващ сондаж на същия Възложител.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000437 „Река Черкезица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Изграждането на напоително съоръжение - капковото напояване на площта на имотите ще позволи извършването на непрекъснати и чести поливки, съответстващи точно на водопотреблението на лозовите насаждения. Подаваната по капилярен път влага в точно определено време и място позволява да се постигне оптимален водно-въздушен режим за развитие на растенията, което води до рязкото повишаване на добивите, като същевременно се намаля водопотреблението.
* Предвидените изкопни дейности за полагане на тръбопроводи и капкови маркучи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти в землището на село Милево, община Садово, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.
  + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
      * Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
      * За осъществяването на цялостното инвестиционно предложение не е необходимо изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване на природните местообитания и на дивата флора и фауна, предмет на опазване на най-близката защитена зона BG0000437 „Река Черкезица”

● Не се предвижда извършване на строително монтажни работи, не се предвижда изграждане на площадки или друг вид строително монтажни работи, поради това и отдалечеността на имота от защитената зона и характера на дейността, няма вероятност реализацията на ИП да окаже значително отрицателно въздействие върху природни местообитания, популации и местообитания на видове, предмет на опазване в защитените зони на природните местообитания и на дивата флора и фауна, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

● Имотите предмет на ИП не попадат в защитени територии, съгласно Закона за защитените теритоии.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на лозовите насаждения, е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване и заравняване на терена.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 7005/02.11.2016г. РЗИ-Пловдиве определила, че не се очакват здравен риск за населението при реализация на инвестиционното намерение.
* Реализацията на предложението не предполага трансгранично въздействие.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2. Община Садово, Кметство с.Милево и Възложителят са информирали писмено РИОСВ-Пловдив, за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 07.12.2016г.**

*Директор на РИОСВ - Пловдив*

…

Съгласували:............. Изготвили: ..............

Д. Димитров, Директор Дирекция „ПД Ж. Боева, мл.експерт/17.11.2016г./